ddrg/super_eurlex huggingface dataset:
BEGRUNDELSE

1.BAGGRUND FOR FORSLAGET

I 2009 gav New Zealand udtryk for sin interesse i at indgå en retligt bindende aftale med Den Europæiske Union og henvendte sig til Europa-Kommissionen med en anmodning om på vegne af landets regering at udvikle et toldsamarbejde med EU vedrørende forsyningskædesikkerhed og handelslettelser.

Den 22. juli 2013 bemyndigede Rådet Kommissionen til at indlede forhandlinger om en aftale om samarbejde og gensidig administrativ bistand i toldanliggender ("aftalen") med New Zealand. Forhandlingerne blev indledt i september 2013 i Bruxelles og blev gennemført på en smidig og ressourceeffektiv måde samt på relativt kort tid, og de blev afsluttet i juni 2015. Begge parter paraferede aftalen i Bruxelles den 23. september 2015. Aftalen blev undertegnet den XXX i Bruxelles. Europa-Parlamentet blev hørt og har godkendt indgåelsen af aftalen.

Med aftalen med New Zealand etableres der et retsgrundlag, der muliggør direkte og struktureret samarbejde, herunder gensidig administrativ bistand til bekæmpelse af svig i toldanliggender, med en vægtig handelspartner inden for det internationale toldsamarbejde (navnlig i Verdenstoldorganisationen) og i Stillehavsområdet.

Det overordnede mål med aftalen er at udvikle og intensivere samarbejdet og den gensidige administrative bistand i toldanliggender med New Zealand; navnlig at etablere retsgrundlaget for en samarbejdsramme med det formål at sikre forsyningskæden og fremme lovlig samhandel samt muliggøre udveksling af oplysninger for at sikre, at toldlovgivningen anvendes korrekt, og at brud på toldlovgivningen hindres, undersøges og bekæmpes.

Aftalen giver et grundlag for at videreudvikle toldsamarbejdet i fremtiden, hvis det er berettiget, f.eks. gennem gensidig anerkendelse af de respektive handelspartnerskabsprogrammer (autoriserede økonomiske operatører i EU).

EU har allerede indgået lignende aftaler om toldsamarbejde med USA, Kina, Japan, Korea, Indien, Canada og Hong Kong.

2.RETSGRUNDLAG, NÆRHEDSPRINCIPPET OG PROPORTIONALITETSPRINCIPPET

Rådet anmodes om at vedtage en afgørelse om indgåelse af aftaleudkastet på grundlag af artikel 207 sammenholdt med artikel 218, stk. 6, litra a), i traktaten om Den Europæiske Unions funktionsmåde.

Forslaget falder ind under den fælles handelspolitik, hvor Unionen har enekompetence.

3.RESULTATER AF EFTERFØLGENDE EVALUERINGER, HØRINGER AF INTERESSEREDE PARTER OG KONSEKVENSANALYSER

Medlemsstaterne blev hørt inden for rammerne af Rådets arbejdsgruppe for toldunionen.

4.VIRKNINGER FOR BUDGETTET

Forslaget har ingen virkninger for Unionens budget.

5.ANDRE ELEMENTER

Der nedsættes et blandet toldsamarbejdsudvalg, som sammensættes af repræsentanter fra toldmyndighederne og andre kompetente myndigheder for begge parter. Udvalget garanterer, at aftalen fungerer og gennemføres korrekt og undersøger alle spørgsmål, der opstår i forbindelse med dens anvendelse.

2016/0006 (NLE)

Forslag til
om den holdning, der skal indtages på vegne af Den Europæiske Union i Toldunderudvalget, der er oprettet i henhold til associeringsaftalen mellem Den Europæiske Union og Det Europæiske Atomenergifællesskab og deres medlemsstater på den ene side og Republikken Moldova på den anden side, vedrørende erstatning af nævnte aftales protokol II vedrørende definition af begrebet "produkter med oprindelsesstatus" og metoder for administrativt samarbejde med en ny protokol, hvori der for så vidt angår oprindelsesreglerne henvises til den regionale konvention om pan-Euro-Middelhavsregler for præferenceoprindelse

BEGRUNDELSE

1.BAGGRUND FOR FORSLAGET

•Forslagets begrundelse og formål

I den regionale konvention om pan-Euro-Middelhavsregler for præferenceoprindelse ("konventionen") fastsættes der bestemmelser om oprindelsen for de varer, der handles med inden for rammerne af de relevante aftaler, som er indgået mellem de kontraherende parter. EU undertegnede konventionen den 15. juni 2011. Republikken Moldova anmodede om at tiltræde konventionen den 17. juli 2013 og ved afgørelse nr. 2 af 21. maj 2014 besluttede Det Blandede Udvalg under konventionen, at Republikken Moldova burde opfordres til at tiltræde konventionen.

EU og Republikken Moldova deponerede deres godkendelsesinstrument hos depositaren for konventionen henholdsvis den 26. marts 2012 og den 31. juli 2015. I henhold til konventionens artikel 10, stk. 3, trådte konventionen således i kraft for så vidt angår EU den 1. maj 2012 og Republikken Moldova den 1. september 2015.

I konventionens artikel 6 fastsættes det, at hver kontraherende part træffer hensigtsmæssige foranstaltninger for at sikre, at konventionen anvendes effektivt. Toldunderudvalget, der er oprettet i henhold til associeringsaftalen mellem Den Europæiske Union og Det Europæiske Atomenergifællesskab og deres medlemsstater på den ene side og Republikken Moldova på den anden side, bør derfor vedtage en afgørelse om at erstatte protokol II vedrørende definitionen af begrebet "produkter med oprindelsesstatus" og metoder til administrativt samarbejde med en ny protokol, hvori der for så vidt angår oprindelsesreglerne henvises til konventionen. Den holdning, der skal indtages af EU i Toldunderudvalget, bør fastlægges af Rådet.

2.RETSGRUNDLAG, NÆRHEDSPRINCIPPET OG PROPORTIONALITETSPRINCIPPET

•Retsgrundlag

Retsgrundlaget for Rådets afgørelse er artikel 207, stk. 4, første afsnit, sammenholdt med artikel 218, stk. 9, i traktaten om Den Europæiske Unions funktionsmåde.

• Nærhedsprincippet (for områder, der ikke er omfattet af enekompetence)

Forslaget hører under Unionens enekompetence.

•Valg af retsakt

Foreslået retsakt: rådsafgørelse.

3.RESULTATER AF EFTERFØLGENDE EVALUERINGER, HØRINGER AF INTERESSEREDE PARTER OG KONSEKVENSANALYSER

•Høringer af interesserede parter

EU-medlemsstaterne blev informeret om forslaget til Rådets afgørelse i Toldkodeksudvalget - Vareoprindelsesgruppen den 30. september 2015.

•Indhentning og brug af ekspertbistand

Der har ikke været behov for ekstern ekspertbistand.

•Konsekvensanalyse
BEGRUNDELSE

1.BAGGRUND FOR FORSLAGET

Traktaten om Den Europæiske Unions funktionsmåde foreskriver, at medlemsstaterne betragter deres økonomiske politikker og fremme af beskæftigelsen som spørgsmål af fælles interesse og samordner dem i Rådet. I to forskellige artikler foreskrives det, at Rådet vedtager de overordnede økonomiske retningslinjer (artikel 121) og retningslinjer for beskæftigelsespolitikker (artikel 148), og det præciseres, at sidstnævnte skal være i overensstemmelse med førstnævnte. I betragtning af dette retsgrundlag fremlægges retningslinjerne for beskæftigelsespolitikkerne og de økonomiske politikker i to separate - men tæt forbundne - retlige instrumenter:

–Rådets henstilling om de overordnede retningslinjer for medlemsstaternes og Unionens økonomiske politikker – Del I i de integrerede retningslinjer for Europa 2020

–Rådets afgørelse om retningslinjer for medlemsstaternes beskæftigelsespolitikker – Del II i de integrerede retningslinjer for Europa 2020.

Disse retningslinjer, som gennemføres ved ovennævnte retlige instrumenter, udgør tilsammen de integrerede retningslinjer for gennemførelse af Europa 2020-strategien. Retningslinjerne for beskæftigelsen blev vedtaget den 5. oktober 2015 og bør som fastsat i afgørelsen om vedtagelse sikre, at der er fokus på politikgennemførelsen.

De overordnede mål og prioriteter i retningslinjerne for beskæftigelsespolitikkerne gælder fortsat. I medfør af artikel 148, stk. 2, skal deres gyldighed for 2016 bekræftes af en rådsafgørelse efter høring af Europa-Parlamentet, Det Europæiske Økonomiske og Sociale Udvalg, Regionsudvalget og Beskæftigelsesudvalget.

2.RESULTAT AF HØRINGER AF INTERESSEREDE PARTER OG KONSEKVENSANALYSER

Ikke relevant

3.JURIDISKE ASPEKTER AF FORSLAGET

EUT L 268 af 15.10.2015, s. 28.

2016/0043 (NLE)

Forslag til

RÅDETS AFGØRELSE

om retningslinjer for medlemsstaternes beskæftigelsespolitikker

RÅDET FOR DEN EUROPÆISKE UNION HAR —

under henvisning til traktaten om Den Europæiske Unions funktionsmåde, særlig artikel 148, stk. 2,

under henvisning til forslag fra Europa-Kommissionen,

under henvisning til udtalelse fra Europa-Parlamentet,
BEGRUNDELSE

1.BAGGRUND FOR FORSLAGET

•Forslagets begrundelse og formål

Forordning (EU) 2015/936 fastlægger den fælles ordning for indførsel af tekstilvarer fra en række tredjelande, som ikke er omfattet af bilaterale aftaler, protokoller eller andre arrangementer eller af andre specifikke EU-regler for indførsel.

Frigivelsen af de politiske fanger den 22. august 2015 var et vigtigt skridt, som sammen med en række positive initiativer, som Republikken Hviderusland har taget i de sidste to år, har bidraget til at forbedre forbindelserne mellem EU og Republikken Hviderusland.

Idet Kommissionen anerkender den positive politiske udvikling i forbindelserne mellem Den Europæiske Union og Republikken Hviderusland, og for yderligere at forbedre de bilaterale forbindelser foreslår Kommissionen, at de autonome kontingenter for indførsel af tekstilvarer og beklædningsgenstande med oprindelse i Republikken Hviderusland afskaffes, ikke mindst i betragtning af deres begrænsede anvendelse. Med henblik herpå bør bilag II og III til forordning (EU) 2015/936 derfor ændres.

Derudover vil denne lejlighed blive anvendt til at korrigere fejlagtige KN-koder og til at anvende de officielle navne på Republikken Hviderusland og Den Demokratiske Folkerepublik Korea i overensstemmelse med EU's Vejledning i Udformning af EU-publikationer fra 2011 samt til at forlænge gyldighedsperioden for importbevillinger fra seks til ni måneder for at lette de administrative procedurer.
BEGRUNDELSE

1.BAGGRUND FOR FORSLAGET

Årsager til og formål med forslaget

Overvågningsudvalget for Det Europæiske Kontor for Bekæmpelse af Svig blev oprettet ved forordning nr. 1073/99 af 25. maj 1999 om undersøgelser, der foretages af Det Europæiske Kontor for Bekæmpelse af Svig (OLAF). Artikel 15, stk. 1, i den nye OLAF-forordning nr. 883/2013 af 11. september 2013 fastsætter, at udvalget skal udføre "regelmæssig kontrol med kontorets varetagelse af undersøgelsesfunktionen for at styrke kontorets uafhængighed i den korrekte udøvelse af de beføjelser, det er tillagt ved denne forordning" og navnlig har til opgave "at holde øje med udviklingen i anvendelsen af de processuelle garantier og undersøgelsernes varighed på grundlag af de oplysninger, som generaldirektøren forelægger udvalget [...]".

I sit arbejde bistås Overvågningsudvalget af et sekretariat. For nærværende varetages dette sekretariat af OLAF i overensstemmelse med artikel 15, stk. 8, i OLAF-forordningen, hvori det hedder, at Overvågningsudvalgets sekretariatsopgaver "varetages af kontoret i tæt samråd med Overvågningsudvalget". I henhold til forordningens artikel 18 opføres budgetbevillingerne til Overvågningsudvalget og dets sekretariat under budgetposten for kontoret, og oversigten over kontorets personale omfatter Overvågningsudvalget og dets sekretariat.

I den seneste tid er der imidlertid blevet givet udtryk for visse bekymringer med hensyn til mulige interessekonflikter, og der er blevet opfordret til en styrkelse af udvalgets juridiske uafhængighed for så vidt angår forvaltningen af dets budget og sekretariat. I sine årlige aktivitetsrapporter for 2013 og 2014 understregede Overvågningsudvalget vigtigheden af, at det fungerer uafhængigt og effektivt, hvilket kræver et uafhængigt og tilstrækkeligt bemandet sekretariat. Det understregede, at OLAF's generaldirektørs udøvelse af beføjelserne som ansættelsesmyndighed, herunder afgørelser om forfremmelse og forflyttelse, potentielt kunne føre til interessekonflikter. Det tilkendegav et ønske om, at udvalgets og dets sekretariats budget opføres under en særskilt budgetpost i OLAF's budget.

Europa-Parlamentet har ved flere lejligheder opfordret Kommissionen til at styrke uafhængigheden af OLAF-Overvågningsudvalg sekretariat, f.eks. i sin rapport om dechargeproceduren for 2013 og i sin beslutning om OLAF-Overvågningsudvalgets årsrapport for 2014.
BEGRUNDELSE

1.BAGGRUND FOR FORSLAGET

For at sikre den nødvendige retssikkerhed og ensartethed på det indre marked skal Det Blandede EØS-Udvalg indarbejde al relevant EU-lovgivning i EØS-aftalen så hurtigt som muligt efter vedtagelsen og gøre det muligt for EØS-EFTA-staterne at deltage i EØS-relevante EU-foranstaltninger og -programmer.

2.RESULTAT AF HØRINGER AF INTERESSEREDE PARTER OG KONSEKVENSANALYSER

Udkastet til Det Blandede EØS-Udvalgs afgørelse (der er knyttet som bilag til forslaget til Rådets afgørelse) har til formål at ændre protokol 31 til EØS-aftalen om samarbejde på særlige områder ud over de fire friheder for at fortsætte samarbejdet mellem de kontraherende parter i EØS-aftalen om EU-aktioner, der finansieres over Den Europæiske Unions almindelige budget, vedrørende "Gennemførelse og udvikling af det indre marked for finansielle tjenesteydelser".

3.JURIDISKE ASPEKTER AF FORSLAGET

I henhold til artikel 1, stk. 3, i Rådets forordning (EF) nr. 2894/94 om visse gennemførelsesbestemmelser til EØS-aftalen fastlægger Rådet på forslag af Kommissionen den holdning, som skal indtages på Unionens vegne til sådanne afgørelser.

Kommissionen forelægger udkastet til Det Blandede EØS-udvalgs afgørelse til vedtagelse i Rådet som Unionens holdning. Kommissionen håber snarest muligt at kunne forelægge forslaget i Det Blandede EØS-Udvalg.

2016/0071 (NLE)

Forslag til

RÅDETS AFGØRELSE

om den holdning, der skal indtages på Den Europæiske Unions vegne

i Det Blandede EØS-Udvalg til en ændring af protokol 31 til EØS-aftalen om samarbejde på særlige områder ud over de fire friheder

(Budgetpost 12.02.01)

RÅDET FOR DEN EUROPÆISKE UNION HAR —

under henvisning til traktaten om Den Europæiske Unions funktionsmåde, særlig artikel 114 sammenholdt med artikel 218, stk. 9,

under henvisning til Rådets forordning (EF) nr. 2894/94 af 28. november 1994 om visse gennemførelsesbestemmelser til aftalen om Det Europæiske Økonomiske Samarbejdsområde, særlig artikel 1, stk. 3,

under henvisning til forslag fra Europa-Kommissionen, og

ud fra følgende betragtninger:

(1)Aftalen om Det Europæiske Økonomiske Samarbejdsområde ("EØS-aftalen") trådte i kraft den 1. januar 1994.

(2)I henhold til EØS-aftalens artikel 98 kan Det Blandede EØS-Udvalg træffe afgørelse om at ændre bl.a. protokol 31 til EØS-aftalen ("protokol 31").
BEGRUNDELSE

1.BAGGRUND FOR FORSLAGET

For at sikre den nødvendige retssikkerhed og ensartethed på det indre marked skal Det Blandede EØS-Udvalg indarbejde al relevant EU-lovgivning i EØS-aftalen så hurtigt som muligt efter vedtagelsen og også gøre det muligt for EØS-EFTA-staterne at deltage i EØS-relevante EU-aktioner og -programmer.

2.RESULTAT AF HØRINGER AF INTERESSEREDE PARTER OG KONSEKVENSANALYSER

Udkastet til Det Blandede EØS-Udvalgs afgørelse (knyttet som bilag til forslaget til Rådets afgørelse) har til formål at ændre protokol 31 til EØS-aftalen om samarbejde på særlige områder ud over de fire friheder for at fortsætte samarbejdet om fri bevægelighed for arbejdstagere, koordinering af socialsikringssystemer og foranstaltninger for migranter, herunder migranter fra tredjelande.

3.JURIDISKE ASPEKTER AF FORSLAGET

I henhold til artikel 1, stk. 3, i Rådets forordning (EF) nr. 2894/94 om visse gennemførelsesbestemmelser til EØS-aftalen fastlægger Rådet på forslag fra Kommissionen den holdning, som skal indtages på Unionens vegne til sådanne afgørelser.

Kommissionen forelægger udkastet til Det Blandede EØS-Udvalgs afgørelse til vedtagelse i Rådet som Unionens holdning. Kommissionen håber snarest muligt at kunne forelægge forslaget i Det Blandede EØS-Udvalg.

2016/0072 (NLE)

Forslag til

RÅDETS AFGØRELSE

om den holdning, der skal indtages på Den Europæiske Unions vegne i Det Blandede EØS-Udvalg til en ændring af protokol 31 til EØS-aftalen om samarbejde på særlige områder ud over de fire friheder

(Budgetpost 04 03 01 03)

RÅDET FOR DEN EUROPÆISKE UNION HAR —

under henvisning til traktaten om Den Europæiske Unions funktionsmåde, særlig artikel 46 og 48 sammenholdt med artikel 218, stk. 9,

under henvisning til Rådets forordning (EF) nr. 2894/94 af 28. november 1994 om visse gennemførelsesbestemmelser til aftalen om Det Europæiske Økonomiske Samarbejdsområde, særlig artikel 1, stk. 3,

under henvisning til forslag fra Europa-Kommissionen,

ud fra følgende betragtninger:

(1)Aftalen om Det Europæiske Økonomiske Samarbejdsområde ("EØS-aftalen") trådte i kraft den 1. januar 1994.

(2)I henhold til artikel 98 i EØS-aftalen kan Det Blandede EØS-Udvalg træffe afgørelse om at ændre bl.a. protokol 31 til EØS-aftalen ("protokol 31").
Ved Rådets forordning (EU) 2016/72 fastsættes der fiskerimuligheder for 2016 for visse fiskebestande og grupper af fiskebestande gældende for EU-farvande og for EU-fartøjer i visse andre farvande. Fiskerimulighederne ændres som regel adskillige gange i løbet af den periode, de er fastsat for.

•Efterfølgende evalueringer/kvalitetskontrol af gældende lovgivning

Ikke relevant

•Høringer af interesserede parter

Der tages i forslaget hensyn til feedback fra de interesserede parter, de rådgivende råd, de nationale forvaltninger, brancheorganisationerne og NGO'erne.

•Indhentning og brug af ekspertbistand

Forslaget er baseret på den videnskabelige rådgivning fra Det Internationale Havundersøgelsesråd (ICES) og Den Videnskabelige, Tekniske og Økonomiske Komité for Fiskeri (STECF).

•Konsekvensanalyse

Anvendelsesområdet for forordningen om fiskerimuligheder er nøje afgrænset i traktatens artikel 43, stk. 3.

•Målrettet regulering og forenkling

Ikke relevant.

•Grundlæggende rettigheder

Ikke relevant.

4.VIRKNINGER FOR BUDGETTET

De foreslåede foranstaltninger har ingen budgetmæssige konsekvenser.

5.ANDRE FORHOLD

•Nærmere redegørelse for de enkelte bestemmelser i forslaget

De foreslåede ændringer har til formål at ændre forordning (EU) 2016/72 som beskrevet nedenfor.

Tobis er en art med kort livscyklus, og den videnskabelige rådgivning bliver tilgængelig i anden halvdel af februar, mens fiskeriet allerede påbegyndes i april. I Rådets forordning (EU) 2016/72 er de samlede tilladte fangstmængder (TAC'er) for denne art fastsat til nul. De bør derfor ændres i overensstemmelse med den videnskabelige rådgivning fra ICES, som blev forelagt den 22. februar 2016.

Til trods for at de TAC'er for rokker i EU-farvande i VIa, VIb, VIIa-c og VIIe-k og i VII, der er fastsat i bilag IA, ikke gælder for småøjet rokke (Raja microocellata), er det ikke desto mindre angivet i fodnoterne til de relevante fiskerimulighedstabeller, at fangster af denne art skal indberettes særskilt. Disse fodnoter bør rettes.

I bilag IB bør indberetningskoden for andre arter i de grønlandske farvande rettes, således at fangsterne kan indberettes korrekt. Fiskerimulighedstabellen bør ajourføres, således at det fremgår, at den gælder for alle bifangster i grønlandske farvande, undtagen for langhalearter, hvis bifangster er omfattet af en særskilt fiskerimulighedstabel.
BEGRUNDELSE

1.BAGGRUND FOR FORSLAGET

For at sikre den nødvendige retssikkerhed og ensartethed på det indre marked skal Det Blandede EØS-Udvalg indarbejde al relevant EU-lovgivning i EØS-aftalen så hurtigt som muligt efter vedtagelsen.

Det foreskrives i EØS-aftalens artikel 78, at de kontraherende parter skal styrke og udvide samarbejdet inden for rammerne af Unionens virksomhed bl.a. i forbindelse med informationstjenester, forskning og innovation.

2.RETSGRUNDLAG, NÆRHEDSPRINCIPPET OG PROPORTIONALITETSPRINCIPPET

I henhold til artikel 1, stk. 3, i Rådets forordning (EF) nr. 2894/94 om visse gennemførelsesbestemmelser til EØS-aftalen fastlægger Rådet på forslag af Kommissionen den holdning, som skal indtages på Unionens vegne til sådanne afgørelser.

Kommissionen forelægger udkastet til Det Blandede EØS-Udvalgs afgørelse til vedtagelse i Rådet som Unionens holdning. Kommissionen håber snarest muligt at kunne forelægge forslaget i Det Blandede EØS-Udvalg.

3.RESULTATER AF EFTERFØLGENDE EVALUERINGER, HØRINGER AF INTERESSENTER OG KONSEKVENSANALYSER

Udkastet til Det Blandede EØS-Udvalgs afgørelse (der er knyttet som bilag til forslaget til Rådets afgørelse) har til formål at ændre protokol 31 til EØS-aftalen om samarbejde på særlige områder ud over de fire friheder og udvide de kontraherende parters samarbejde inden for informationstjenester, forskning og innovation.

For at udvide samarbejdet mellem de kontraherende parter i EØS-aftalen er det nødvendigt at indarbejde Europa-Parlamentets og Rådets afgørelse (EU) 2015/2240 af 25. november 2015 om indførelse af et program om interoperabilitetsløsninger og fælles rammer for europæiske offentlige forvaltninger, virksomheder og borgere (ISA2-programmet) som et middel til at modernisere den offentlige sektor.

Protokol 31 til EØS-aftalen bør ændres for at gøre det muligt at gennemføre dette udvidede samarbejde fra den 1. januar 2016.

Det bør bemærkes, at Liechtenstein fritages for at deltage i programmet og for at bidrage finansielt hertil.

2016/0115 (NLE)

Forslag til

RÅDETS AFGØRELSE

om den holdning, der skal indtages på Den Europæiske Unions vegne

i Det Blandede EØS-Udvalg til en ændring af protokol 31 til EØS-aftalen om samarbejde på særlige områder ud over de fire friheder

(ISA2-programmet)

RÅDET FOR DEN EUROPÆISKE UNION HAR —

under henvisning til traktaten om Den Europæiske Unions funktionsmåde, særlig artikel 172 sammenholdt med artikel 218, stk. 9,

under henvisning til Rådets forordning (EF) nr. 2894/94 af 28. november 1994 om visse gennemførelsesbestemmelser til aftalen om Det Europæiske Økonomiske Samarbejdsområde, særlig artikel 1, stk. 3,
BEGRUNDELSE

1.BAGGRUND FOR FORSLAGET

For at sikre den nødvendige retssikkerhed og ensartethed på det indre marked skal Det Blandede EØS-Udvalg indarbejde al relevant EU-lovgivning i EØS-aftalen så hurtigt som muligt efter vedtagelsen og gøre det muligt for EØS-EFTA-staterne at deltage i EØS-relevante EU-aktioner og -programmer.

2.RETSGRUNDLAG, NÆRHEDSPRINCIPPET OG PROPORTIONALITETSPRINCIPPET

I henhold til artikel 1, stk. 3, i Rådets forordning (EF) nr. 2894/94 om visse gennemførelsesbestemmelser til EØS-aftalen fastlægger Rådet på forslag af Kommissionen den holdning, som skal indtages på Unionens vegne til sådanne afgørelser.

Kommissionen forelægger udkastet til Det Blandede EØS-Udvalgs afgørelse til vedtagelse i Rådet som Unionens holdning. Kommissionen håber snarest muligt at kunne forelægge forslaget i Det Blandede EØS-Udvalg.

3.RESULTATER AF EFTERFØLGENDE EVALUERINGER, HØRINGER AF INTERESSEREDE PARTER OG KONSEKVENSANALYSER

Udkastet til Det Blandede EØS-Udvalgs afgørelse (der er knyttet som bilag til forslaget til Rådets afgørelse) har til formål at ændre protokol 31 til EØS-aftalen om samarbejde på særlige områder ud over de fire friheder for at fortsætte samarbejdet mellem de kontraherende parter i EØS-aftalen om EU-aktioner, der finansieres over Den Europæiske Unions almindelige budget, vedrørende "Det indre marked for varer og tjenesteydelsers funktion og udvikling".

2016/0116 (NLE)

Forslag til

RÅDETS AFGØRELSE

om den holdning, der skal indtages på Den Europæiske Unions vegne

i Det Blandede EØS-Udvalg til en ændring af protokol 31 til EØS-aftalen om samarbejde på særlige områder ud over de fire friheder

(Budgetpost 02.03.01)

RÅDET FOR DEN EUROPÆISKE UNION HAR —

under henvisning til traktaten om Den Europæiske Unions funktionsmåde, særlig artikel 114 sammenholdt med artikel 218, stk. 9,

under henvisning til Rådets forordning (EF) nr. 2894/94 af 28. november 1994 om visse gennemførelsesbestemmelser til aftalen om Det Europæiske Økonomiske Samarbejdsområde, særlig artikel 1, stk. 3,

under henvisning til forslag fra Europa-Kommissionen, og

ud fra følgende betragtninger:

(1)Aftalen om Det Europæiske Økonomiske Samarbejdsområde ("EØS-aftalen") trådte i kraft den 1. januar 1994.

(2)I henhold til EØS-aftalens artikel 98 kan Det Blandede EØS-Udvalg træffe afgørelse om at ændre bl.a. protokol 31 til EØS-aftalen.